
Acasă > Analize > Sebastian Burduja le cere bucureștenilor să îi trimită fotografii: Haideţi să îi... 


Candidatul PNL la Primăria Capitalei, Sebastian Burduja, face marţi un apel către 
locuitorii Capitalei să îi arate primarului Nicușor Dan Bucureștiul de care fuge. El le 
cere bucureștenilor să ii trimită fotografii cu toate locurile pe care le văd în oraș și 
care nu arată așa cum ar trebui să arate faţa unei capitale europene a secolului 
XXI. 


"Tuturor bucureștenilor, din toate colțurile orașului. Haideţi să îi arătăm primarului Nicușor 
Dan Bucureștiul de care fuge. Nicușor Dan spune că nu a văzut un șobolan în aproape patru 
ani de mandat. La fel, primarul Capitalei nu pare să aibă cunoștință de străzile desfundate 
din cartierele bucureștene, de clădirile în paragină de sub geamurile Primăriei București, de 
lipsa de siguranţă cu care se confruntă zilnic copiii și femeile în acest oraș”, scrie Sebastian 
Burduja într-o postare pe Facebook. 


"Vă invit, așadar, să trimiteţi fotografii, ca răspuns la această postare, în mesaj privat, cu 
toate locurile pe care le vedeţi în orașul nostru și care nu arată așa cum ar trebui să arate 


fața unei capitale europene a secolului XXI”, cere candidatul PNL la Primăria Capitalei. 


"Să îi arătăm lui Nicușor Dan Bucureștiul pe care refuză să îl vadă. Să îl aducem pe Primarul 
Capitalei cu picioarele pe pământ. Să vadă și el, împreună cu noi, de ce trebuie să 
schimbăm Bucureștiul! Vom strânge toate aceste fotografii și le vom duce la Nicușor Dan la 
Primăria Capitalei!”, mai spune Burduja. 

